ངས་ཤིང་ཐོགས་པ་མེད་པ་རྒྱར་ཁྲུ་གང་དང༌། དཔངས་
263

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
སུ་ཁྲུ་ཕྱེད་པ། ཁ་ཁྱེར་ལ་རྡོ་རྗེ་ཕྲེང་བས་བསྐོར་བ། ཕྱི་རོལ་གྱི་གྲྭ་བཞིར་རྡོ་རྗེ་ཕྱེད་པས་
མཚན་པ། དབྱིབས་ཟླུམ་པ། མཚན་ཉིད་ཕུན་སུམ་ཚོགས་པ་དང་ལྡན་པར་གྱུར། ཡང་
མཆོད་རྫས་བསྲེག་རྫས་ཀྱང༌། སྭ་བྷཱ་ཝས་སྟོང་པའི་ངང་ལས། རིན་པོ་ཆེའི་སྣོད་ཡངས་
ཤིང་རྒྱ་ཆེ་བའི་ནང་དུ་ལྷ་རྫ་ས་ལས་གྲུབ་པའི་མཆོད་རྫས་དྭངས་ཤིང་ཐོགས་པ་མེད་པ་
དང་ནམ་མཁའ་བར་སྣང་ཐམས་ཅད་ཁྱབ་པ། ཀུན་ཏུ་བཟང་པོའི་རྣམ་འཕྲུལ་ལས་བྱུང་
བའི་མཆོད་པའི་སྤྲིན་ཕུང་ལྟ་བུ་བསམ་གྱིས་མི་ཁྱབ་པར་མོས་ལ། ཨཉྙཾ་ནས་ཤཔྟའི་བར་
དང༌། ཨོྃ་བོ་དྷི་བྲྀཀྵ་ཡ་སྭཱཧཱ། ལ་སོགས་པས་བྱིན་གྱིས་བརླབས་ལ། དེ་ནས་ཐབ་ཀྱི་ནང་
དུ་པཾ་ལས་པདྨ། རཾ་ལས་ཉི་མའི་སྟེང་དུ་རཾ་ལས་བགྲང་ཕྲེང་རཾ་གྱིས་མཚན་པ་ལས་འོད་
འཕྲོས་འདུས་གཅིག་ཏུ་གྱུར་པ་ལས། མེ་ལྷ་སྐུ་མདོག་དམར་པོ་འོད་ཟེར་དཀར་པོ་འཕྲོ་
ཞིང་འདུ་བ། ར་སྐྱེས་ལ་ཞོན་པ་ཞལ་གཅིག་ཕྱག་གཉིས་པ་གཡས་བགྲང་ཕྲེང༌། གཡོན་
སྤྱི་བླུགས་འཛིན་པ། གསུས་ཁྱིམ་ཆེ་བ། རལ་པའི་ཐོར་ཚུགས་ཅན། ཨག་ཚོམ་འཕྱང་
བ༑ དྲང་སྲོང་གི་ཚོགས་ཀྱིས་བསྐོར་བའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་
བསམ། རང་གི་སྙིང་གའི་ས་བོན་ལས་འོད་འཕྲོས་པས། ཤར་ལྷོ་ནས་མེ་ལྷ་སྤྱན་དྲངས་
པར་མོས་ལ། དབྱུག་གུ་གསུམ་པའི་ཕྱག་རྒྱ་རྣ་དྲུང་དུ་གཡབ་ཅིང༌། ༀ། ཚུར་སྤྱོན་ཚུར་
སྤྱོན་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་ཆེ། །བསྲེག་བླུགས་ཞལ་ཟས་བཞེས་སླད་
དུ༑ ༑འདི་ཉིད་དུ་ནི༌གཤེགས་སུ་གསོལ། །གཟི་བརྗིད་ཆེན་པོ་མེ་ཡི་ལྷ། །འདོད་པ་
ཐམས་ ཅད་ སྒྲུབ་ པ་ པོ། ། །ཐུགས་ རྗེས་ སེམས་ ཅན་ དོན་ མཛད་ པ། །འདི་ ཉིད་ དུ་ ནི་
བཞུགས་སུ་གསོལ། །ཨོཾ་ཨགྣི་ཡེ་མཧཱ་ཏེ་ཛ་སརྦ་ཀརྨ་པྲ་སཱ་དྷ་ཀ །མཧཱ་བྷུ་ཏ་དེ་བ་རི་ཥི་དྭི་
ཛི་ས་ད་མ་གྲི་ཧ། ཨ་ཧུ་ཏི། ཨཱ་ཧ་ར་ཨསྨིན་སནྣི་ཧི་ཧོ་བྷ་ཝ། ཞེས་པས་སྤྱན་དྲངས། པདྨ་
ཀ་མ་ལ་ཡ་སྟེ་གྱིས་མེ་ཏོག་གཏོར་ལ་གདན་ལ་བཞུགས་པར་བསམ། ཨོཾ་ཨགྣ་ཡེ་ས་པ་
264

ཕུར་པའི་དབང་ཆོག་རྟོགས་སླ་བ།
རི་ཝཱ་ར་ཨཧཱུྃ་པྲ་ཏཱིཙྪ་སྭཱཧཱ། མཆོད་ཡོན། པཱ་ཏྱཾ་གྱིས་ཞབས་བསིལ་ཕུལ་ནས། རྡོ་རྗེ་རྩེ་ལྔ་
པའི་ཕྱག་རྒྱ་བཅས་ཏེ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིཾ་ཀུ་རུ་སརྦ་
དུཥྛན་ཧཱུྃ་ཕཊ་དྲི་ཤྱ་ཛཿཧཱུྃ་བཾ་ཧོཿ ས་མ་ཡ་སྟེ་གྱིས་དམ་ཚིག་པ་ལ་བཞུག །བཛྲ་ཨངྒུ་ཤ་
ཛཿལ་སོགས་པས་དགུག་གཞུག་བཅིང་དབང་དུ་བྱ། སྔར་ལྟར་དབང་བསྐུར། ཨོཾ། ཀུ་
ཤ་འདི་ནི་གཙང་ཞིང་དགེ །ས་ལས་སྐྱེས་པའི་སྙིང་པོ་མཆོག །དཀོན་མཆོག་གསུམ་གྱི་
དག་བྱེད་དེ། །ཚངས་པ་ཡི་ཡང་དག་བྱེད་ཡིན། །འདིས་བདག་ཅག་གི་བགེགས་ཞི་ཞིང་
མི་མཐུན་པའི་ཕྱོགས་ཐམས་ཅད་ཞི་བར་གྱུར་ཅིག །ཨོཾ་བཛྲ་སཏྭ་ཨཱ༔ ཅེས་པས་ཀུ་ཤ་རྩེ་
མོ་གཡས་སུ་བསྟན་ཏེ། ཕྱོགས་མཚམས་བརྒྱད་དུ་བསྐོར་ཞིང༌། འཁྱིལ་པ་བཟླས་པའི་
ཆུས་བསངས། དེ་ནས་མེ་ལྷའི་ལྕེ་ཧཱུཾ་ལས་རྡོ་རྗེ་རྩེ་ལྔ་པར་གྱུར་པའི་ཁ་དང༌། གཟར་བུ་
གཉིས་ཀྱི་ཁ་ལ་རཾ་བཀོད་དེ། ༀ་ཨགྣ་ཡེ་སྭཱཧཱས་ལན་བདུན་དུ་མར་གྱིས་བཀང་སྟེ།
གཟར་བུ་ཁ་སྦྱར་ལ། ཨོཾ་ཨགྣི་ཡེ་དི་བྱ་དི་བྱ་བི་ཤུདྡྷེ་མཧཱ་ཤྲཱི་ཡེ་ཧ་བྱ་ཀ་བྱ་བྷ་ཧ་ན་ཡ་ཧཱུཾ་
ཕཊ་སྭཱཧཱས་མེར་བླུགས་པ་ལན་གསུམ་གྱིས་མེ་ལྷའི་ཞལ་དུ་ཕུལ་བར་བསམ། ཨོཾ་ཨགྣ་
ཡེ་ས་པ་རི་ཝཱ་ར་སྔོན་དུ་འགྲོ་བའི་ཨཉྙཾ་ལ་སོགས་པས་མཆོད། འཇིག་རྟེན་དབང་ཕྱུག་
ཚངས་དབང་མཆོག་གི་སྲས། །མེ་ལྷའི་རྒྱལ་པོ་ཁྲོ་བོས་དབང་བསྐུར་བ། །ཤེས་རབ་
མཆོག་གིས་ཉོན་མོངས་ཐམས་ཅད་བསྲེག །ཞི་བྱེད་མེ་ལྷ་ཉིད་ལ་རྣམ་པར་འདུད། །
ཅེས་པས་བསྟོད། ཨོཾ་ཨགྣ་ཡེ་སྭཱཧཱ་འབའ་ཞིག་གིས་རྫས་ཐམས་ཅད་ཕུལ་ལ། རེ་རེའི་
མགོ་མཇུག་ཏུ་སྤེལ་ཚིག་བརྗོད་དེ། ཡམ་ཤིང་ལ་གཟི་བརྗིད་ཕུན་སུམ་ཚོགས་པ་ལ་བར་
དུ་གཅོད་པའི་བར་ཆད་ཐམས་ཅད་ཤཱནྟིཾ་ཀུ་རུ་སྭཱཧཱ། མར་ལ་འབྱོར་པ། ཏིལ་ལ་དགེ་བ།
ཟས་མཆོག་ལ་བདེ་བ། འབྲས་ལ་བསོད་ནམས་རྒྱས་པ། སོ་བ་ལ་ནོར་དང་འབྲུ། ནས་
ལ་ཤུགས། སྲན་མ་ལ་སྟོབས། གྲོ་ལ་ནད་མེད་པ། དུར་བ་ལ་ཚེ། ཀུ་ཤ་ལ་བསྲུང་བ་
265

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
ཨཽ་
ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་སྤེལ། རྫ་ས་སོ་
སོའི་སྔགས་ཀྱིས་འབུལ་བར་འདོད་ན་རིམ་པ་བཞིན། ཨོཾ་བོ་དྷི་བྲིཀྵ་ཡ་སྭཱཧཱ། ཨོཾ་ཨགྣ་ཡེ་
སྭཱཧཱ། ཨོཾ་སརྦ་པཱ་པཾ་ད་ཧ་ན་བཛྲ་ཡ་སྭཱཧཱ། ཨོཾ་སམྦ་སམྤ་དེ་སྭཱཧཱ། ཨོཾ་བཛྲ་པུཥྤ་ཡེ་སྭཱཧཱ།
བཛྲ་བི་ཛྭ་ཡ་སྭཱཧཱ། ཨོཾ་མཧཱ་བེ་གཱ་ཡེ་སྭཱཧཱ། ཨོྃ་མཧཱ་བ་ལཱ་ཡེ་སྭཱཧཱ། ཨོཾ་བཛྲ་གྷསྨ་རི་སྭཱཧཱ།
ཨོཾ་བཛྲ་ཨཱ་ཡུ་ཥེ་སྭཱཧཱ། ཨོཾ་ཨ་པྲ་ཏི་ཧ་ཏ་བཛྲ་ཡ་སྭཱཧཱས་ཕུལ། སྔར་བཞིན་མཆོད་བསྟོད།
བསང་གཏོར་ཞལ་བསིལ་ཕུལ་ལ། ཨོྃ་བཛྲ་ཛྭ་ལ་རཾ་གྱིས་མེ་ལྷ་འབར་བའི་རྣམ་པར་
གྱུར་པར་བསམ། དེ་ནས་ཐབ་ཀྱི་དབུས་སུ་སྟ་གོན་གྱི་སྐབས་བཞིན་རྡོ་རྗེ་གཞོན་ནུ་རྩ་
བའི་དཀྱིལ་འཁོར་བསྐྱེད། སྐུ་གསུང་ཐུགས་བྱིན་གྱིས་བརླབ། དམིགས་མེད་མཁའ་
ལྟར་དག་ཅིང་ཁྱབ་པའི་སྐུ། །ཆོས་སྐུ་ནམ་མཁའ་ལྟ་བུར་དབྱེར་མེད་ཀྱང༌། །ཐབས་དང་
ཤེས་རབ་གཟུགས་བརྙན་སྐུར་སྟོན་པ། །བཅོམ་ལྡན་འཁོར་བཅས་འདིར་ནི་གཤེགས་
སུ་གསོལ། །ཨོཾ་བཛྲ་ཀཱི་ལི་ཀཱི་ལཱ་ཡ་ས་པ་རི་ཝཱ་ར་ས་མཱ་ཡ་ཛཿས་སྤྱན་དྲང༌། ཡེ་ཤེས་
པ་གཞུག །དབང་ བསྐུར་བདག་ བསྐྱེད་ ལྟར་ བྱས་ ལ། ལྷ་ རྣམས་ ཀྱི་ ཞལ་ ཅུང་ ཟད་
གདངས་པར་བསམ་ཞིང༌། ཨོྃ་བཛྲ་ཀཱི་ལི་ཀཱི་ལཱ་ཡ་ལ་སོགས་པས་མར་ལ་བསྔགས་ཏེ།
ཨོཾ་ཨགྣ་ཡེ་སྭཱཧཱ། ཞེས་པ་ལན་བདུན་གྱིས་ཕུལ་ལ། བདག་ཅག་དཔོན་སློབ་རྣམས་ཀྱི་
ཆོས་སྒྲུབ་པའི་འགལ་རྐྱེན་མི་དང་མི་མ་ཡིན་པའི་ཉེ་བར་འཚེ་བ་ཐམས་ཅད་ཤཱནྟིཾ་ཀུ་རུ་
སྭཱཧཱ། མེར་བླུགས་པ་ལན་ གསུམ་ བྱ། སྒྲུབ་ ཐབས་ བཞིན་ མཆོད་བསྟོད་བསྡུས་
གཅིག་བྱ། གཙོ་བོའི་སྔགས་འབའ་ཞིག་གིས་རྫས་ཐམས་ཅད་ཕུལ་ལ། སྤེལ་ཚིག་གོང་
ལྟར་ གདགས། གོང་ བཞིན་ མར་ དགང་ བླུགས་བདུན་དང༌། ། མཆོད་བསྟོད་ བྱས་ ལ།
འདོད་དོན་གསོལ། བཟོད་པར་ཞུ། ཡེ་ཤེས་པ་གཤེགས། དམ་ཚིག་པ་བདག་ལ་བསྡུ།
བཛྲ་ཛྭ་ལའི་སྔགས་ཀྱིས་མར་དགང་བླུགས་གསུམ་ཐབ་ཁུང་དུ་བླུགས་ལ། མེ་ལྷའི་སྐུར་
ལ་
266

ཕུར་པའི་དབང་ཆོག་རྟོགས་སླ་བ།
བཞེངས་པར་བསམས་ལ། གོང་གི་མེ་ལྷའི་སྐབས་ལྟར། བསྲེག་རྫས་ལྷག་མ་ཉི་ཤུ་རྩ་རེ་
དང༌། མར་བྱོན་ཟན་ ལྟར་ ཕུལ་ལ་མཆོད། གཏོར་མ་ཨོཾ་ཨགྣ་ཡེའི་ མཐར་ ཨ་ ཀཱ་ རོ་
བཏགས་པས་དབུལ། སྔར་གྱི་བསྟོད་པའི་རྗེས་སུ། ཚངས་པ་འཇིག་རྟེན་མགོན་གྱི་
སྲས། །མེ་ལྷའི་རྒྱལ་པོ་དྲང་སྲོང་མཆོག །འབྱུང་པོ་ཡོངས་སུ་བསྐྱབ་པ་དང༌། །ཐུགས་
རྗེའི་ དབང་ གིས་ སྐུ་ སྤྲུལ་པ། །རིགས་སྔགས་གྲུབ་པའི་དྲང་སྲོང་ཚུལ། །ཉོན་མོངས་
བསྲེག་པའི་ཤེས་རབ་འོད། །བསྐལ་པའི་མེ་ལྟར་གཟི་བརྗིད་འབར། །མངོན་ཤེས་རྫུ་
འཕྲུལ་ཞབས་དང་ལྡན། །ཐབས་ཀྱི་སྤྲུལ་པའི་ཐེག་པ་བཅིབས། །རིགས་སྔགས་གསུང་
གི་བགྲང་ཕྲེང་འཛིན། །བདུད་རྩི་བཅུད་ལྡན་གུནྠེ་བསྣམས། །ཆོས་ཀྱི་བདུད་རྩི་ཡོངས་
ལ་བསིལ། །ཉེས་པའི་སྐྱོན་ བྲལ་ཚངས་པར་སྤྱོད། །འཇིག་རྟེན་གནས་ ཀྱང་ མྱ་ ངན་
འདས། །ཞི་བ་བརྙེས་ཀྱང་ཐུགས་རྗེ་ཆེ། །དེ་བས་བསྟོད་དེ་ཕྱག་ཀྱང་འཚལ། །ཞེས་པས་
བསྟོད། འདོད་ཡོན་གསོལ་བ་གདབ། བསང་གཏོར་དང་འཐོར་འཐུང་། པྲོཀྵ་ནཾ་པྲ་ཏཱིཙྪ་
ཡེ་སྭཱཧཱ། ཨཱལྕམ་ཎཱཾ། པྲ་ཏཱིཙྪ་ཡེ་སྭཱཧཱས་ཕུལ་ལ། བདག་གི་དོན་དང་གཞན་གྱི་དོན། །
བྱིན་ཟ་ཁྱེད་ཀྱིས་སྒྲུབས་ཀྱིས་གཤེགས། །ཇི་བཞིན་དུས་སུ་སླར་གཤེགས་ཏེ། །བདག་
གི་འདོད་པ་ཐམས་ཅད་བསྒྲུབས། །ཨོཾ་ཨགྣ་ཡེ་གཙྪ ཅེས་པ་དང་། སྤྱན་དྲང་བའི་ཕྱག་
རྒྱ་ལས་མཛུབ་མོ་དང་ལག་པ་ཕྱིར་བཀྱེད་དེ། མེ་ལྷ་སྤྱན་དྲངས་པ་གཤེགས་སུ་གསོལ།
དམ་ཚིག་པ་བདག་ལབསྡུ། ལྷག་ཆད་ཁ་བསྐང་བའི་ཕྱིར་ཡི་གེ་བརྒྱ་པ་བཟླས། སྟོན་
མཆོག་དམ་པའི་བཀྲ་ཤིས་བརྗོད་དོ། །
ལྔ་པ་དངོས་གྲུབ་བླང་བ་ནི། མཆོད་བསྟོད་བསྡུས་པ་གཅིག་བྱས་ལ་
གཞན་སྒྲུབ་ཐབས་དང་འདྲའོ། །དྲུག་པ་བཟོད་པར་གསོལ་བ་ནི། སྒྲུབ་ཐབས་བཞིན་
ནོ༑ ༑བདུན་པ་དཀྱིལ་འཁོར་བསྡུ་བ་ནི། ཁྱེད་ཀྱིས་ཞེས་ནས་མུའི་བར་སྒྲུབ་ཐབས་
267

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
ལྟར་བརྗོད་པས། དཀྱིལ་འཁོར་གྱི་ཡེ་ཤེས་པ་གཤེགས། ཛཿཧཱུཾ་བཾ་ཧོཿས་དམ་ཚིག་པ་
བདག་ལ་བསྡུ། སྒྲུབ་ཐབས་ལྟར་དམ་ཅན་གཤེགས། རང་གཙོ་བོའི་ང་རྒྱལ་གྱིས་ལྷའི་
མཚན་མ་དང་གདན་རྣམས་བསྡུ། དེ་ནས་ཚངས་ཐིག་ནས་བརྩམས་ཏེ། ལྟེ་བའི་བར་གྱི་
རྡུལ་ཚོན་བསུབ་ཅིང་ཨ་ཀཱ་རོ་བཟླས་པས་དཀྱིལ་འཁོར་བསྡུའོ། །བརྒྱད་པ་རྡུལ་ཚོན་
བསྐྱལ་བ་ནི། རྡུལ་ཚོན་བུམ་པ་ ལ་ སོགས་པར་བླུགས་ཏེ། མཆོད་རྫས་དམན་མ་ལ་
སོགས་པ་དང་ལྷན་ཅིག་ཏུ་རྒྱ་མཚོར་འབབ་པའི་ཆུ་བོར་དོར། བུམ་པ་ཆུས་བཀང་ལ་ནང་
དུ་ཁྱེར་ཏེ་དཀྱིལ་འཁོར་གྱི་ཁང་པར་བཞག་གོ །དགུ་པ་ཚོགས་དང༌། བཅུ་པ་ལྷག་མ་ནི།
སྒྲུབ་ཐབས་ལྟར་བྱ་ཞིང་ཞོར་ལ་བསྟན་མ་དང་། སྦྱིན་བདག་གི་འདོད་པའམ་སྤྲོ་ན་ཟོར་
དང༌། ལས་བཞིའི་བྲོའང་བྱའོ། །བཅུ་གཅིག་པ་རྗེས་བསྔ་བ་ནི། སྔར་གྱི་བུམ་པའི་ཆུ་
བདུད་རྩི་ལྔ་དང་བསྲེས་པས་དཀྱིལ་འཁོར་གྱི་ཁང་པར་ཆག་ཆག་གདབ། ཧཱུཾ་མཛད་ཀྱི་
ཕྱག་རྒྱ་དང༌། སུམྦྷ་ནིས་ཕུར་བུ་ཐམས་ཅད་བཏོན་ལ། ཨོཾ་རུ་རུ་སྤུ་རུ་ཛྭ་ལ་ཏིཥྛ་སིདྡྷི་ལོ་
ཙ་ ནེ་ སརྦ་ ཨརྠ་ སཱ་དྷ་ ན་ སྭཱཧཱ། ཞེས་བརྒྱ་རྩ་བརྒྱད་བཟླས་པའི་འོ་མས་ ཕུར་ བུ་དང་
བགེགས་ཀྱི་གཟུགས་བརྙན་ཡོད་ན་བཀྲུ། བུ་ག་ཡང་བཀང་ལ་མཉམ་པོར་བྱའོ། །བཅུ་
གཉིས་པ་ཡོན་བསྔོ་བ་དང་། བཅུ་གསུམ་པ་ཤིས་པ་བརྗོད་པ་ནི་སྒྲུབ་ཐབས་བཞིན་
བྱའོ། །བསྟོད་ལས་བྱང་ཆུབ་ཀྱི་ལམ་གྱི་དབང་ཡོངས་སུ་རྫོགས་པར་བསྟན་ཟིན་ཏོ། །
༈ དཔལ་ལྡན་རྡོ་རྗེ་གཞོན་ནུ་ཡི། །སྨིན་བྱེད་དབང་ཆོ་གའི་རིམ། །
འཁྲུགས་སྡེབས་མ་ཚང་ཁ་བསྐང་སྟེ། །ལས་རིམ་ཇི་བཞིན་གསལ་བར་བགྱིས། །ཟབ་
མོའི་གསང་བ་རྟོགས་དཀའ་ཞིང༌། །གཞུང་གཞན་གསལ་བའང་མི་སྣང་བས། །འདིར་
ནོངས་གང་དེ་བླ་མ་དང༌། །མཁའ་འགྲོ་ལྷར་བཅས་བཟོད་པར་གསོལ། །ལྷག་བསམ་
དག་པའི་དགེ་བ་ཡིས། །འདིར་ཞུགས་ལྷག་པའི་ལྷ་མཉེས་ཏེ། །གྲུབ་གཉིས་འབྱོར་པ་
268

ཕུར་པའི་དབང་ཆོག་རྟོགས་སླ་བ།
རྒྱས་ཤིང༌། །ཚུལ་འདིས་འགྲོ་ཀུན་སངས་རྒྱས་ཤོག །དཔལ་རྡོ་རྗེ་ཕུར་པའི་དཀྱིལ་
འཁོར་གྱི་ཆོ་ག་རྟོགས་པར་སླ་བ་ཞེས་བྱ་བ་འདི་ནི། རིགས་གཟུགས་ཡོན་ཏན་དུ་མའི་
དཔལ་གྱིས་མངོན་པར་འབྱོར་པའི་སློབ་དཔོན་ཆེན་པོ་བསོད་ནམས་བློ་གྲོས་རྒྱལ་མཚན་
དཔལ་བཟང་པོའི་ཞལ་སྔ་ནས་ཡང་ནས་ཡང་དུ་བསྐུལ་བའི་ངོར། ཨ་བཱུ་དྷཱུ་ཏཱི་པའི་རིག་
པ་འཛིན་པ་བསོད་ནམས་རྒྱལ་མཚན་གྱིས་རྣམ་འཕྱང་གི་ལོ་ཆུ་སྟོད་ཀྱི་ཟླ་བའི་དཀར་
ཕྱོགས་ཀྱི་ཚེས་གཅིག་ལ་རྫོང་ཁའི་དབེན་གནས་སུ་སྦྱར་བའི་ཡི་གེ་པ་ནི་བློ་གྲོས་གསལ་
བའི་བཙུན་པ་སྐྱོབ་པ་དཔལ་ཞེས་བྱ་བས་བགྱིས་སོ།། །།དགེའོ། །
269

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽